**Molėtų rajono savivaldybės taryba**

**SPRENDIMAS**

**Dėl uždarosios akcinės bendrovės molėtų autobusų parko įstatų pakeitimo**

2016 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 3 dalies 9 punktu, 48 straipsnio 2 dalimi, Lietuvos Respublikos akcinių bendrovių įstatymo 20 straipsnio 1 dalies 1 punktu, 24 straipsnio 2 dalies 7 punktu, Lietuvos Respublikos akcinių bendrovių ir uždarųjų akcinių bendrovių įstatinio kapitalo ir vertybinių popierių nominalios vertės išraiškos eurais ir šių bendrovių įstatų keitimo įstatymo 6 straipsnio 3 dalimi, Lietuvos Respublikos ūkio ministro 2014 m. spalio 23 d. įsakymu Nr. 4-760 „Dėl uždarųjų akcinių bendrovių pavyzdinių steigimo akto, steigimo sutarties formų, pavyzdinių įstatų ir jų pildymo rekomendacijų patvirtinimo“ ir atsižvelgdama į uždarosios akcinės bendrovės Molėtų autobusų parko 2016 m. birželio 6 d. raštą Nr. IS-60 „Dėl UAB Molėtų autobusų parko įstatų pakeitimo“,

Molėtų rajono savivaldybės taryba nusprendžia:

1. Pakeisti uždarosios akcinės bendrovės Molėtų autobusų parko įstatus, patvirtintus Molėtų rajono savivaldybės tarybos 2009 m. lapkričio 26 d. sprendimu Nr. B1-184 „Dėl Molėtų rajono savivaldybės turto investavimo į UAB Molėtų autobusų parką“ ir išdėstyti juos nauja redakcija (pridedama).
2. Įgalioti uždarosios akcinės bendrovės Molėtų autobusų parko direktorių Alvidą Mickevičių pasirašyti pakeistus uždarosios akcinės bendrovės Molėtų autobusų parko įstatus.
3. Įpareigoti Molėtų autobusų parko direktorių Alvidą Mickevičių per du mėnesius Akcinių bendrovių įstatymo nustatyta tvarka įregistruoti Juridinių asmenų registre pakeistus ir pasirašytus Molėtų autobusų parko įstatus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras